آخار. آذ فرانز کافکانین "یولا دوشمک" آدلی قیسا حکایهسینی تقدیم ائدیر:
درحال طولهدن آتیمی گتیرمهلرینی امر ائتدیم. خیدمتچی امرلریمی آنلامادی. بونا گؤره طولهیه من اؤزوم گئتدیم، یهری آتین بئلینه قویدوم و باغلادیم. اوزاقدان طبیل سسی ائشیدیلیردی، خیدمتچیدن بو سسین نه معنا وئردیینی سوروشدوم. خیدمتچی هئچ بیر شئی بیلمیردی. اونسوزدا قانمازین بیریدی. باغچانین قاپیسیندان چیخاندا یولومو کسدی و:
– هارا گئدیرسینیز آغا؟ – دئیه سوروشدو.
– بیلمیرم، – دئدیم – سادهجه بورادان چؤله چیخماق ایستییرم، یالنیز بورادان چؤله. یئتر کی، بورادان چؤله چیخیم، مقصدیمه چاتماغیمین تک یولو بودور.
–یعنی، مقصدینیزین نه اولدوغونو بیلیرسینیزمی؟ – دئیه سوروشدو.
– بلی، – دئیه جاواب وئردیم. ایندیجه دئدیم آخی. بورادان چؤله چیخماق ایستییرم. مقصدیم بودور.
azb_Arab azb_Arab azb_Arab azb_Arab azb_Arab azb_Arab